Stephanus primus, Abbas vndecimus, incepit regere anno 1163. Hic post decē annos deponitur,  Rodulphus de Soliaco eligitur,  anno sequenti Stephanus moritur. Diebus istius Stephani Ioannes de Bapalmis floruit quondam Prior claustralis Cluniacēsis  Sacrista. Iste multum rigide tenebat feruorem Ordinis. Multa etiam bona fecit in hoc Monasterio Clun. Fecit enim tres cruces, vnam auream cū lapidibus preciosis,  duas argenteas,  candelabrū ante maius altare cum quinque ramis. Fecit etiam fieri nouem bachiles argenteas,  albas deauratas plurimas,  cappas, aliaque multa bona. Tandem acquisiuit decem libras censuales in hac villa Cluniaci ad refectionem fratrum in die sui obitus. Anno huius Stephani sexto, tres soles Nonis Septembris visi sunt in parte Occidentali, sed duobus paulatim deficientibus, sol diei, qui medius erat, remansit vsque ad occasum. Et duobus annis vitæ tres lunæ in cœlo sunt visæ,  in medio signum crucis. Anno insuper eiusdem Stephani viij. beatus Thomas Cantuariensis martyrio coronatur. Eodem tempore magister Petrus Comestor celebris habetur in Francia, vir facundissimus,  in diuinis quidem scripturis excellens.